Halvferdige chassis ble solgt og i noen tilfeller vraket for deler. Men mange biler gjorde godt arbeid utover i 1930-åra. Én bil endte opp på en gård ved Sandefjord, og ble oppdaget der av entusiaster på 1980-tallet. Denne eneste gjenværende SBF-lastebilen ble kjøpt av Norsk Kjøretøyhistorisk Museum i 1984. Museet sørget for å få bilen tilbakeført til original stand, og innlemmet den deretter i sine utstillinger.